stanford-oval/wikipedia huggingface dataset:
Critical legal studies

Critical legal studies -liike (CLS) on 1970-luvulla Yhdysvalloissa syntynyt kriittinen oikeusteoreettinen ja -tieteellinen suuntaus. Se on perustavalla tavalla kyseenalaistanut niin oikeuden determinanssin, objektiivisuuden, puolueettomuuden kuin oikeustieteen perinteiset konventiot. CLS-liikkeelle on ominaista radikaali sääntö- ja faktaskeptisyys, eli se kyseenalaistaa yhtäältä sääntöjen mahdollisuuden ohjata oikeudellista ratkaisutoimintaa ja toisaalta neutraalien tai objektiivisten faktojen olemassaolon.
CLS-liike on saanut vaikutteita etenkin amerikkalaisesta oikeusrealismista, marxilaisuudesta ja 1900-luvun jälkipuolen eurooppalaisen filosofian eri koulukunnista, kuten dekonstruktiosta, strukturalismista, fenomenologiasta ja feminismistä. CLS-liike on jakautunut erilaisiin tutkimuksellisiin alaryhmiin tai koulukuntiin, ja se on määriteltävissä yhtenäiseksi koulukunnaksi vain hyvin laajoin yleistyksin. CLS-liike on myös vaikuttanut esimerkiksi kriittiseen rotuteoriaan. CLS-liikkeen edustajiin kuuluvat esimerkiksi Duncan Kennedy ja Robert M. Unger.
Kriittinen oikeusteoria Euroopassa

CLS on varsin amerikkalainen ilmiö, mutta myös Euroopassa on kehittynyt vastaavia ajatusvirtauksia. Eurooppalainen kriittinen oikeusteoria on hyvin hajanainen ryhmä, johon kuuluu varsin erilaisia tutkimuksia. Eurooppalaisen kriittisen oikeusteorian versiot ovat usein vielä voimakkaammin marxilaisvaikutteisia kuin amerikkalaiset verokkinsa.
Myös Suomessa on harjoitettu kriittistä oikeustutkimusta, jota edustaa esimerkiksi 1970-luvulla ja 1980-luvun alussa vaikuttanut Lars D. Eriksonin vaihtoehtoinen lainoppi.
Kritiikki

CLS-liikkeen käsitystä oikeudesta on kritisoitu siitä, että se on ristiriidassa tuomarien ja muiden juristien ammatillisen itseymmärryksen kanssa. Niin tuomioistuinten ratkaisujen perustelut, niiden ammatilliset vertaisarviot, juristikoulutus, muutoksenhaku kuin laillisuusvalvonta perustuvat kaikki oikeudellisiin näkökohtiin eikä esimerkiksi poliittisiin perusteisiin. CLS-liikkeen käsityksiä on jopa verrattua salaliittoteorioihin.
CLS-liikettä on myös kritisoitu sen metodisesta ekletismistä, jossa yhdistetään erilaisia, keskenään ristiriitaisia teoreettisia vaikutteita, minkä on katsottu johtavan tietoteoreettisiin ongelmiin.
Aiheesta muualla

Tieteen termipankki: Critical legal studies
The Bridge: Critical legal studies movement (englanniksi)
Baduin kieli

| Badui> Tiedot |
| --- | --- |
Alue:  Indonesia
Puhujia:  20 000
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
ISO 639-3:  bac
 Ohje 
Badui on austronesialainen kieli. Sitä puhutaan pääasiassa Jaavan saarella, Indonesiassa. Badui on hyvin samankaltaista kuin sundan kieli, ja sitä pidetäänkin joskus vain sundan murteena. Badui kuuluu malaijilaispolynesialaisten kielten ryhmään. Kieltä puhuu äidinkielenään noin 20 0000 ihmistä (2000).
Bankassin piiri

Bankassin piiri Malin kartalla.
Bankassin piiri (ransk. Cercle de Bankass) on paikallishallintoalue Malin Moptin alueella. Sen pinta-ala on 9 054 neliökilometriä. Asukkaita on 264 400 henkeä.
Bankassin piiri rajoittuu pohjoisessa Moptin alueen Bandiagaran ja koillisessa Koron piireihin, etelässä Burkina Fasoon ja lännessä Ségoun alueeseen.
Piiriin kuuluu 12 maalaiskuntaa: Bankass, Baye, Dialassagou, Dimbal Habé, Kani Bozoni, Koulongon Habé, Léssagou Habé, Ouonkoro, Ségué, Sokoura, Soubala ja Tori. Enemmistö asukkaista on dogoneja. Lisäksi on fulbeja, markoja, samoja ja moseja. Tärkeimmät uskonnot ovat islam ja kristinusko.
Seudun kautta kulkee Moptin ja Burkina Fason välinen tie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu ja fonio. Kotieläimiä ovat naudat, lampaat, vuohet, hevoset, kamelit ja aasit. Lisäksi harjoitetaan käsityöammatteja ja kaupankäyntiä. Hirssiä ja karjaa myydään Malin kaupunkeihin sekä Norsunluurannikolle ja Burkina Fasoon.
Avellan

Avellan tai Avellán voi viitata seuraaviin:
Sukunimi

Anne Avellan (s. 1962), suomalainen koripalloilija
Carl Adam Avellan, myöh. Carl Adam Adlerstjerna (1776–1857), Suomen senaatin oikeusosaston jäsen, Vaasan hovioikeuden presidentti
Carl Axel Avellan (1835–1897), suomalainen Venäjän armeijan kenraalimajuri
Carl Gustaf Avellan (1886–1928), suomalainen tilanomistaja, sai julkisuutta ympäröityään Espoossa Lahnuksen kansakoulun piikkilanka-aidalla
Christian Avellan (1778–1848), suomalainen tuomari ja virkamies, joka toimi tullihallituksen ylijohtajana
Edvin Avellan (1830–1912), suomalainen valtiopäivämies, kääntäjä ja kirjailija
Essi Avellan (s. 1975), suomalainen viiniasiantuntija
Frans Vilhelm Avellan (1813–1878), suomalainen lääkäri ja professori
Gustaf Avellan (1822–1907), suomalainen tuomari, virkamies, varatuomari ja valtioneuvos
Gustaf Adolf Avellan (1785–1859), suomalainen kielentutkija ja kääntäjä
Heidi Avellan (s. 1961), Ruotsissa asuva suomalaissyntyinen toimittaja
Henrik Avellan (1902–1991), suomalainen viisiottelija
Herman Avellan (1820–1912), suomalainen kamarineuvos ja kirjailija
Herman Wilhelm Avellan (1912–1980), suomalainen lääkäri ja kirjailija
Hjalmar Avellan (1872–1919), suomalainen hammaslääkäri ja hammaslääketieteen opettaja
Jari Avellan (s. 1981), suomalainen jääpalloilija
Johan Henrik Avellan (1783–1832), suomalainen filosofi ja Turun akatemian professori
Juhani Avellan (1945–2004), suomalainen painonnostaja
Kaarola Avellan (1853–1930), suomalainen näyttelijä ja puhe- ja näyttämötaiteen opettaja
Lars Avellan (s. 1948), suomalainen keihäänheittäjä
Mikael Avellan (1736–1807), suomalainen kirkkoherra ja valtiopäivämies.
Niilo J. Avellan (1868–1938), suomalainen opettaja ja paikallishistorian tutkija
Nils Avellan (1749–1780), suomalainen anatomian, kirurgian ja lapsenpäästöopin professori
Teodor Avellan (1839–1916), suomalaissyntyinen Venäjän laivaston amiraali
Viivi Avellán (s. 1977), suomalainen toimittaja ja juonto- ja toimitusalan yrittäjä
Elisabeth Löfgren, o.s. Avellan (1851–1931), suomalainen toimittaja ja naisasianainen
Muita

Avellan, Somerolla sijaitsevan Kimalan kartanon toisesta puoliskosta käytetty nimitys omistajasuvun nimen mukaan
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bakteriofagi lambda

Elektronimikroskooppikuva bakteriofagi lambdasta.
Bakteriofagi lambda (myös bakteriofagi λ) on kolifageihin kuuluva bakteriofagi, joka loisii kolibakteerissa. Sen löysi sattumalta Wisconsinin yliopiston jatko-opiskelija Esther Lederberg, joka julkisti löytönsä vuonna 1951. Sittemmin bakteriofagi lambdasta on tullut molekyylibiologian malliorganismi, joka oli tärkeässä osassa esimerkiksi geenien säätelyn, rekombinaation ja transkription tutkimuksessa.
Aiheesta muualla

Kuvia tai muita tiedostoja aiheesta Bakteriofagi lambda Wikimedia Commonsissa
Balakənin piirikunta

Balakənin piiri Azerbaidžanin kartalla.
Lagodekhin ja Balakanin välinen kansainvälinen rajanylityspaikka.
Balakənin piirikunta (azer. Balakən rayonu, ven. Белока́нский райо́н, Belokanski raion) on paikallishallintoalue Azerbaidžanissa. Vuonna 1930 perustetun piirin pinta-ala on 925 neliökilometriä. Asukkaita on 90 300 henkeä (vuonna 2010).
Balakənin piiri sijaitsee Azerbaidžanin luoteisosassa Kaukasusvuoriston pääjonon etelärinteillä. Se rajoittuu pohjoisessa Venäjään kuuluvaan Dagestaniin, lännessä ja lounaassa Georgiaan sekä idässä Zaqatalan piiriin. Suurimmat joet ovat etelärajalla virtaava Alazani ja sen sivujoet Katexçay, Balakənçay ja Mazımçay.
Piirin keskus on Balakənin kaupunki, josta on 394 kilometriä maan pääkaupunkiin Bakuun. Toinen huomattavampi paikkakunta on Qabaqçölin taajama. Kuntia on yhteensä 24 ja kyliä 57. Kaupunkiväestön osuus on 11,5 %. Vuoden 2009 väestönlaskennan mukaan piirin asukkaista 72,7 % on azereja ja 26,6 % avaareja. Seudulla asuu myös ingiloijiryhmään kuuluvia georgialaisia, jotka ovat uskonnoltaan sunnalaisia muslimeja.
Piirin kautta kulkee Yevlaxin, Şəkin ja Tbilisin välinen maantie. Poçtbinəssä on Balakən-Lagodekhin kansainvälinen rajanylityspaikka. Yevlaxista on myös rautatieyhteys Balakəniin.
Seudun pääelinkeino on maanviljely, joka on erikoistunut tupakan, maissin, vihannesten ja hedelmien viljelyyn sekä karjanhoitoon. Lisäksi on pienimuotoista elintarviketeollisuutta.
Piirissä toimii 24 lastentarhaa, 48 koulua, kaksi ammattikoulua sekä Bakun teollisuus- ja opettajateknikumien osasto. Kulttuurilaitoksia ovat kaksi musiikkikoulua, 20 kulttuuri- ja 17 kerhotaloa, kirjastolaitos sivukirjastoineen ja elokuvateatteri. Paikallislehtenä ilmestyy Balakən.
Nähtävyyksiin kuuluvat 1100–1200-luvuilta peräisin oleva Pərin linna Gərəklin kylässä, 1700–1800-luvuilla rakennettu Balakənin moskeija minareetteineen sekä Katexin vesiputous. Kylissä on vanhoja moskeijoita, kirkkoja ja linnoituksia. Suurin osa Zaqatalan luonnonsuojelualueesta sijaitsee Balakənin piirin alueella.
Aiheesta muualla

Balakənin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Archaeoraptor

Archaeoraptorin väärennetty fossiili.
Archaeoraptor oli fossiili, jonka uskottiin olevan linnun ja liskon välimuoto. Se kuitenkin paljastui väärennökseksi.
Tapahtumat

Marraskuussa 1999 National Geographic julkaisi uutisen Liaoningin maakunnasta Kiinasta löytyneestä fossiilista, joka oli tulkittavissa liskon ja linnun välimuodoksi. Toimittaja Christopher Sloan kirjoitti, että löytö on ”todellinen puuttuva lenkki monimutkaisessa ketjussa, joka yhdistää dinosaurukset lintuihin”. Väitetty välimuoto sai nimekseen Archaeoraptor liaoningensis. Paljastui, että kiinalaiset fossiilinkerääjät olivat väärentäneet sen: ruumis oli Yanornis martini -fossiililta ja häntä oli peräisin Microraptor zhaoianus -fossiililta.
National Geographic sai moitteita uutisoinnista, koska vertaisarvioidut lehdet Nature ja Science olivat molemmat hylänneet Archaeoraptor-uutisen ja ilmoittaneet, että uutinen ei täyttänyt lehtien standardeja, koska oli syytä epäillä, että fossiilia oli käsitelty ja että se oli laittomasti salakuljetettu Utahin Monticellon dinosaurusmuseoon.
Aiheesta muualla

Helen Briggs: ’Piltdown’ bird fake explained
Hillary Mayell: Dino Hoax Was Mainly Made of Ancient Bird, Study Says
Reed, Christina: Fossil Faux Pas
Darja Klišina

| Darja Igorevna Klišina |
| --- | --- |
 Darja Klišina alle 23-vuotiaiden EM-kilpailuissa Ostravassa 2011
Henkilötiedot
Syntynyt: 15. tammikuuta 1991 (ikä 33) Tver, Venäjä
Kansalaisuus:   Venäjä
Uran tiedot
Pituus:  180 cm
Laji:  pituushyppy
Seura:  TsSKA Moskova
Valmentaja:   Olga Šemigon
| Mitalit> Naisten yleisurheilu.Maa:   Venäjä.EM-kilpailut  | Mitalit> Naisten yleisurheilu.Maa:   Venäjä.EM-kilpailut  | Mitalit> Naisten yleisurheilu.Maa:   Venäjä.EM-kilpailut  | Naisten yleisurheilu> Maa:   Venäjä. |
| --- | --- | --- | --- |
|  Pronssia | Zürich 2014 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | pituushyppy |  |
|  Kultaa | Göteborg 2013 | pituushyppy |  |
Maa:   Neutraalit urheilijat
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | pituushyppy |  |
Darja Igorevna Klišina (ven. Дарья Игоревна Клишина, s. 15. tammikuuta 1991 Tver) on venäläinen pituushyppääjä. Hän on voittanut urallaan MM-hopeaa, EM-pronssia ja kahdesti sisäratojen EM-kultaa. Lisäksi hän on voittanut junioreiden Euroopan-mestaruuden sekä maailmanmestaruuden.
Klišinan ennätys on 705 cm, jonka hän hyppäsi Ostravassa 17. heinäkuuta 2011. Sisäradoilla hän on hypännyt 701 cm Göteborgissa 2. maaliskuuta 2013.
Ura > Uran alku ( –2006)

Darja Klišinan perheessä ei harrastettu juurikaan ammattiurheilua, vaikka hänen isänsä oli nuoruudessaan hypännyt korkeutta 215 cm. Hän aloitti urheilun lentopallon parissa seitsemänvuotiaana. Lajivalintaan vaikutti hänen pituutensa, mutta ainoastaan neljän vuoden jälkeen hän siirtyi yleisurheiluun. Monien venäläisnuorien tapaan Klišina harjoitteli aluksi seitsenottelua, mutta pian hänen lahjakkuutensa juoksu- ja hyppylajeissa huomattiin.
13-vuotiaana hänen piti muuttaa yleisurheilun perässä Tveristä Moskovaan. Siirtyminen ammattilaiseksi oli Klišinan mukaan ainoa tapa kehittyä pituushypyssä. Kaksi vuotta ammattilaisuuden jälkeen hän voittikin nuorten Venäjän-mestaruuden tuloksella 633 cm. Hän osallistui myös junioreiden Euroopan seurajoukkueiden mestaruuskilpailuihin, jotka hän voitti.
Ura > Nousu kansainväliselle huipulle (2006 –)

Klišina voitti ensimmäisen arvokisakultansa alle 18-vuotiaiden MM-kisoissa 2007 tuloksella 647 cm. Seuraavan arvokisamitalinsa hän voitti alle 20-vuotiaiden EM-kisoissa 2009, jolloin hän hyppäsi 680 cm. Vuonna 2010 Klišina hyppäsi hallituloksekseen 687 cm, joka oli kaikkien aikojen toiseksi pisin hyppy juniori-ikäiseltä. Hän jäi vain sentin päähän ennätystä pitävästä Heike Drechsleristä. Samana vuonna Klišina osallistui ensimmäistä kertaa aikuisten arvokisoihin, mutta jäi Dohan sisäratojen MM-kisoissa viidenneksi tuloksella 662 cm. Kesällä 2010 hän rikkoi junioreiden Venäjän ennätyksen hyppäämällä Žukovskissa 703 cm. Klišina karsi myös paikasta Barcelonan EM-kilpailuihin, mutta hän jäi Venäjän karsinnoissa viidenneksi tuloksella 673 cm eikä täten päässyt arvokisoihin. Kyseiset kilpailut olivat hänen ensimmäiset ulkokilpailunsa aikuisten kansallisella tasolla.
Maaliskuussa 2011 Klišina pääsi kuitenkin Pariisin sisäratojen EM-kilpailuihin, joissa hän voitti sentillä portugalilaisen Naide Gomesin. Kesällä 2011 hän osallistui alle 23-vuotiaiden EM-kilpailuihin Ostravassa. Venäjän joukkueenjohto lupasi Klišinalle kisapaikan Daegun MM-kilpailuihin, mikäli hän hyppäisi kisassa hyvin. Hän voitti kilpailun 705 cm kantaneella hypyllä, joka oli hänen uusi ennätyksensä sekä maailmanlistan kauden toiseksi pisin hyppy.
Vuoden 2011 MM-kilpailuissa hän oli seitsemäs tuloksella 650 cm. Hän kärsi pituuden loppukilpailussa jalkavammasta, joka jouduttiin leikkaamaan syyskuussa 2011. Talvella 2012 käydyissä Istanbulin sisäratojen MM-kisoissa hän sijoittui neljänneksi tuloksella 685 cm. Klišina ei päässyt Lontoon olympialaisiin vuonna 2012, mutta seuraavan vuoden halli EM-kisoissa hän voitti EM-kultaa tuloksella 701 cm. Samana vuonna hän selviytyi Moskovan MM-kilpailuihin, joissa hän sijoittui lopulta seitsemänneksi tuloksella 676.
Maaliskuussa 2014 Klišina osallistui sisäratojen MM-kilpailuihin, jotka järjestettiin Sopotissa. Hän oli Ivana Španovićin kanssa ainoa karsintarajan (670 cm) ylittänyt hyppääjä tuloksella 676 cm, mutta loppukilpailussa hän jäi seitsemänneksi tuloksella 651 cm. Zürichin EM-kisoissa 2014 Klišina oli kolmas tuloksella 665. Pekingin MM-kilpailuissa 2015 hän sijoittui kymmenenneksi.
Klišina oli ainut venäläinen yleisurheilija, jolle annettiin oikeus osallistua Rion olympialaisiin 2016 poikkeusluvalla. Kaikkien muiden osanotto estettiin maan harjoittaman dopingin johdosta. Olympialaisten jo alettua Klišinan osallistumisoikeus kuitenkin evättiin, mutta hän valitti hylkäyksestä urheilun kansainväliseen vetoomustuomioistuimeen ja sai osallistumisoikeuden takaisin. Hän sijoittui olympialaisissa yhdeksänneksi tuloksella 663.
Klišina sijoittui Belgradin EM-hallikilpailuissa 2017 neljänneksi tuloksella 684. Saman vuoden Lontoon MM-kilpailuissa hän saavutti hopeaa hypättyään tasan seitsemän metriä. Vuodelle 2021 siirretyissä Tokion olympialaisissa hän karsiutui loppukilpailusta.
Tekniikka

| 0 | 1 | 2 |
| --- | --- | --- |
| ” | Hänellä on potentiaalia rikkoa maailmanennätys. | ” |
– Igor Ter-Ovanesjan
Vuonna 2011 Klišina sanoi, että vauhdinotto oli hänen suurin ongelmakohtansa, sillä hän ei saanut askeleitaan aina sopimaan lankulle. Esimerkiksi vuonna 2010 hypätty nuorten Venäjän-ennätyshyppy lähti kolmetoista senttiä lankun vahakohdan takaa. Klišinan juoksu- ja hyppytekniikkaa on kuvailtu hiotuksi. Hän on 180 cm pitkä ja painaa 57 kiloa.
Yksityiselämä

Klišinan äiti työskenteli tiede-instituutissa laboratorio-apulaisena ja perheeseen kuului myös isä. Klišina solmi vuonna 2011 markkinointiyhtiö IMG:n kanssa sopimuksen, jonka myötä hänestä on tullut myös monien merkkien tuotekasvo. Esimerkiksi Nike sekä Red Bull ovat sponsoroineet häntä. Hän on tehnyt myös aktiivisesti erilaista PR-työtä. Klišina nousi suuren yleisön tietoisuuteen ulkonäkönsä ansiosta, ja Venäjällä hän on noussut urheiluikonin asemaan. Ulkonäkönsä takia häntä on verrattu Anna Kurnikovaan.
Klišinalla on yliopistotutkinto urheilun hallinnosta.
Saavutukset

Nuorten MM-kultaa: 2007
Nuorten EM-kultaa: 2008
Alle 23-vuotiaiden EM-kultaa: 2011
Sisäratojen EM-kultaa: 2011, 2013
EM-pronssia: 2014
MM-hopeaa 2017
Urakehitys

| Vuosi | Ulkoradat | Sisäradat |
| --- | --- | --- |
| 2005 | 583 | – |
| 2006 | 647 (w) | 631 |
| 2007 | 649 | 620 |
| 2008 | 620 | 644 |
| 2009 | 680 | 618 |
| 2010 | 703 NJR | 687 NJR |
| 2011 | 705 | 682 |
| 2012 | 693 | 686 |
| 2013 | 698 (w) | 701 |
| 2014 | 690 | 676 |
| 2015 | 695 | - |
| 2016 | 684 (w) | - |
| 2017 | 700 | 684 |
| 2019 | 684 |  |
| 2021 | 701 |  |
*w = tuulitulos, NJR = Junioreiden Venäjän ennätys
Aiheesta muualla

Kuvia tai muita tiedostoja aiheesta Darja Klišina Wikimedia Commonsissa
Klišina juhlimassa vuoden 2013 EM-kultaansa.
Deep Calleth upon Deep

| Deep Calleth upon Deep Satyricon |
| --- | --- | --- |

Studioalbumin tiedot
 Äänitetty : alkuvuosi 2017 Oslo ja Vancouver
 Julkaistu: 22. syyskuuta 2017
 Formaatti: CD, 2LP, digitaalinen
 Tuottaja(t): Mike Fraser
 Tyylilaji: sinfoninen black metal
 Kesto: 43.35
 Levy-yhtiö: Napalm
Listasijoitukset
  17. (albumilista)    4. (fyysinen albumilista)
Satyriconin muut julkaisut
| Live at the Opera 2015 | Deep Calleth upon Deep 2017 | Satyricon & Munch 2022 |
Deep Calleth upon Deep on Satyriconin yhdeksäs studioalbumi, joka julkaistiin 22. syyskuuta 2017 levymerkillä Napalm Records. Albumi äänitettiin alkuvuonna 2017 Oslossa, Norjassa sekä Kanadan Vancouverissa, ja sen tuotti Mike Fraser. Albumin julkaisua seuraa Euroopan kiertue.
Albumin kansikuva on rajaus Edvard Munchin maalauksesta Dødskyss (1899).
Kappaleet

Midnight Serpent – 6.20
Blood Cracks Open the Ground – 4.52
To Your Brethren in the Dark – 6.07
Deep Calleth upon Deep – 4.36
The Ghost of Rome – 4.27
Dissonant – 4.13
Black Wings and Withering Gloom – 7.11
Burial Rite – 5.43
Kokoonpano > Yhtye

Satyr – laulu, kitara, kosketinsoitin, basso
Frost – rummut
Kokoonpano > Sessiomuusikot

Anders Odden – kitara, basso
Håkon Kornstad – taustalaulu (kappaleet 4 ja 5), saksofoni (kappale 6)
Kokoonpano > Tuotanto

Mike Fraser – tuottaja, äänittäjä, miksaaja
Arvostelut

Imperiumi (Janne Rintala): 7/10
Imperiumi (Serpent): 6/10
Inferno:
Metalliluola: 7/10
Soundi:
Aiheesta muualla

Deep Calleth upon Deep Discogsissa. (englanniksi)
Albumi Deep Calleth upon Deep Encyclopaedia Metallum -sivustolla (englanniksi)
Satyricon
| --- | --- |
Studioalbumit:   Dark Medieval Times  The Shadowthrone  Nemesis Divina  Rebel Extravaganza  Volcano  Now, Diabolical  The Age of Nero  Satyricon  Deep Calleth Upon Deep  Satyricon & Munch 
EP:t:   Megiddo  Intermezzo II  My Skin Is Cold 
Kokoelmat:   The Box Set  Ten Horns – Ten Diadems 
Livealbumit:   Live at the Opera 
Split-albumit:   The Forest Is My Throne / Yggdrassil 
Singlet:   ”Fuel for Hatred”  ”K.I.N.G.”  ”The Pentagram Burns”  ”Black Crow on a Tombstone”  ”Our World, It Rumbles Tonight”  ”Deep Calleth Upon Deep”  ”To Your Brethren in the Dark” 
Videografia:   Mother North  Roadkill Extravaganza 
Musiikkivideot:   "Mother North"  "Fuel for Hatred"  "K.I.N.G."  "The Pentagram Burns"  "Black Crow on a Tombstone"  "Phoenix"
Atomipommilla kuuhun

| Atomipommilla kuuhun Rehupiikles |
| --- | --- | --- |

Studioalbumin tiedot
 Äänitetty : 2007
 Julkaistu: 2007
 Formaatti: CD
 Tyylilaji: huumorimusiikki, jazz, rock and roll, kantri, blues, kansanmusiikki
 Kesto: 40.45
 Levy-yhtiö: Edel
Listasijoitukset
  26.
Rehupiiklesin muut julkaisut
| Kotiseutukokoelma – Parhaat 2004 | Atomipommilla kuuhun 2007 | Ilimastom’muutos 2019 |
Atomipommilla kuuhun on Rehupiiklesin kuudes, vuonna 2007 julkaistu albumi. Albumin kokonaiskesto on 40 minuuttia ja 45 sekuntia. Albumilla on viisi coverkappaletta.
Albumi oli Suomen virallisella listalla vuonna 2007 viikolla 8 sijalla 34. Viikolla 9 sijalla 40, viikolla 10 sijalla 26 ja viikolla 11 sijalla 27.
Kappaleet

Pääsiääsvalakialla – 3.17 (Cover kappaleesta Burning love, säv. Linde, Dennis, san. Linde, Dennis (alkuperäinen sanoitus); Keskinen, Jyrki; Tammelin, Joose)
Kiirus (riskoon) – 3.48 (Cover kappaleesta Disco inferno, san. Kersey, Ron; Green, Leroy; Keskinen, Jyrki; Tammelin, Joose)
Rakkauren kieli – 2.18 (Cover kappaleesta Seven steps to heaven, säv. Feldman, Victor; Davis, Miles, san. Tammelin, Joose)
Meksikoon – 2.17 (Cover kappaleesta Mexico, säv. Driftwood, Jimmy; Humphries, Les, san. Keskinen, Jyrki; Tammelin, Joose)
Alapaman tappaja – 3.03 (säv. Tammelin, Joose, san. Tammelin, Joose)
Rekkakuski – 3.04 (säv. Keskinen, Jyrki, san. Keskinen, Jyrki)
Lupaus – 3.34 (säv. Keskinen, Jyrki, san. Keskinen, Jyrki)
Lördagskorvvals – 1.52 (säv. Tammelin, Joose, san. Tammelin, Joose)
Pois erestä – 2.51 (säv. Kansansävelmä (mahdollisesti), san. Keskinen, Jyrki)
Tekovalssi – 2.15 (Cover kappaleesta Santa Lucia, säv. Cottrau, Teodoro, san. Cossovich, Enrico (alkuperäinen sanoitus); Keskinen, Jyrki)
Pohjanmaalla on kaikki mitä tarvitaan – 3.32 (säv. Keskinen, Jyrki, san. Keskinen, Jyrki)
Rok Evijärven nuorisoseuralla – 3.58 (säv. Keskinen, Jyrki, san. Tammelin, Joose)
Molina – 6.03 (säv. Tammelin, Joose, san. Tammelin, Joose)
Lähde:
Bankass

| Bankass |
| --- | --- |
 Bankass
 Koordinaatit: 14°4′44″N, 3°31′11″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  927 km²
Väkiluku (2009):  30 200
Infobox OKVirheellinen NIMI-arvo: 
Bankass on maalaiskunta ja sen keskuskylä sekä Moptin alueen Bankassin piirin hallinnollinen keskus Malissa. Se sijaitsee 117 kilometriä maanteitse Moptista kaakkoon. Kunnassa on 30 200 asukasta (vuonna 2009).
Bankassin kunnan pinta-ala on 927 neliökilometriä. Se rajoittuu pohjoisessa Bankassin piirin Kani Bozonin, lännessä Dimbal Habén ja etelässä Soubalan sekä idässä Koron piirin Dougouténé II:n, Pel Maoudén ja Koporokendié Nân kuntiin. Pinnanmuodostukseltaan seutu on tasankoa. Pysyviä vesistöjä ei ole.
Kuntaan kuuluu 26 kylää ja useita pienempiä asutuksia. Asukkaat ovat etupäässä dogoneja, markoja, fulbeja, samoja ja moseja.
Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Viljelykasveista tärkeimmät ovat hirssi, durra, maapähkinä, maapapu, fonio, lehmänpapu ja seesami. Kotieläimiä ovat naudat, lampaat, vuohet, aasit, hevoset ja siipikarja.
Bankassin kautta kulkee Moptista Burkina Fasoon johtava maantie RN15. Palveluihin kuuluu kuusi alakoulua, yksi yläkoulu, viisi koraanikoulua, poliklinikka ja terveysasema.